32005R0205
L 033/6
JURNALUL OFÍCIAL AL UNIUNII EUROPENE
REGULAMENTUL (CE) NR. 205/2005 AL COMISIEI
din 4 februarie 2005
de completare a anexei la Regulamentul (CE) nr. 2400/96 privind înscrierea unor denumiri în „Registrul denumirilor de origine protejate și al indicațiilor geografice protejate” (Valdemone - [DOP], Queso Ibores - [DOP], Pera de Jumilla - [DOP], Aceite de Terra Alta sau Oli de Terra Alta - [DOP], Sierra de Cádiz - [DOP], Requeijão Serra da Estrela - [DOP], Zafferano dell'Aquila - [DOP], Zafferano di San Gimignano - [DOP], Mantecadas de Astorga - [IGP] și Pan de Cea - [IGP])
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele (3) și (4), prima liniuță,
întrucât:
(1)
În conformitate cu articolul 6 alineatul (2) din Regulamentul (CEE) nr. 2081/92, cererea Italiei de înregistrare a celor trei denumiri „Valdemone”, „Zafferano dell'Aquila” și „Zafferano di San Gimignano”, cererea Spaniei de înregistrare a celor șase denumiri „Queso Ibores”, „Pera de Jumilla”, „Aceite de Terra Alta” sau „Oli de Terra Alta”, „Sierra de Cádiz”, „Mantecadas de Astorga” și „Pan de Cea” și cererea Portugaliei de înregistrare a denumirii „Requeijăo Serra da Estrela” au fost publicate în Jurnalul Oficial al Uniunii Europene (2).
(2)
Nici o declarație de opoziție, în conformitate cu articolul 7 din Regulamentul (CEE) nr. 2081/92, nu a fost notificată Comisiei, aceste denumiri trebuie așadar înscrise în „Registrul denumirilor de origine protejate și al indicațiilor geografice protejate”,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 (3) se completează cu denumirile incluse în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 februarie 2005.